Märk.  Jäära märki, mis oli esimese kangelasteo tegevusväljaks, peetakse alati Sodiaagi esimeseks märgiks. Selles märgis hakkab pöörlema Suur Ratas, mistõttu see on alustamise märk. Kosmilisest seisukohast on see loomise märk ja see seesama mõte on aluseks piibli sõnad tapetud Tallest (Ilm 13:8), sest seda märki nimetatakse Jäära või Talle märgiks. Inimese elus märgib ta esimese subjektiivse, veel suikuva teadvuse olemasolu algust ja inimese astumist elukogemuste ringile.  Püüdleja elus tähistab see perioodi, mil toimub ümberorientatsioon ja uus teadvustatud pingutus, aga ka astumist viimasele etapile evolutsiooni teel, mis viib ta välja inimeste kuningriigist ja annab võimaluse minna edasi jumalate kuningriiki. Selline on lubadus, mis anti Heraklesele, ja selline on autasu, mis ootab kõiki õpilasi. See esimene tegu tähendab esimest sammu Teel ülespoole.